open-index/open-wikipedia-markdown huggingface dataset:
Alto Alegre

**Alto Alegre** er ein kommune i delstaten Roraima i Nordregionen av Brasil.
Han har grense mot Venezuela i vest. Elles grensar han mot dei brasilianske kommunane Amajari i nord, Boa Vista i aust og Mucajaí og Iracema i sør.

## Kjelder

**Denne artikkelen bygger på «[[:nb:Alto Alegre|Alto Alegre]]» frå ,  den 25. juli 2012.*  
  

## Bakgrunnsstoff
*Offisiell nettstad
Gøril Snorroeggen

**Gøril Snorroeggen** () er ein norsk handballspelar frå Trondheim. Ho har sidan nyår 2011 spela for det danske laget Esbjerg, etter å ha spela i ti sesongar for Byåsen Idrettslag. Snorroeggen har vunne to EM-gull, to OL-gull og eitt VM-gull i åra frå 2004 til 2011.

### Aktiv
Snorroeggen spela i ti sesongar på Byåsen, eitt av dei aller beste laga i norsk toppserie i perioden. Ho var med på Byåsen sitt lag som i 2007 tapte finalane i den europeiske cupvinnarcupen mot Oltchim Valcea frå Romania, etter 24-30 heime og 29-29 borte. Her spela ho på lag med Tonje Nøstvold, Marit Malm Frafjord, Vigdis Hårsaker, Camilla Herrem, Ida Alstad og Kari Aalvik Grimsbø.

Snorroeggen har i åra 2004-12 spela 102 landskampar og skåra 224 mål for Noregs kvinnelandslag i handball. Ho har vorte europameister to gongar (2004 og 2006), olympiameister i 2008, 2012 og verdsmeister i 2011, dessutan vann ho VM-sølv i 2007.

Også den eldre systera Marte Snorroeggen har spela landskampar i handball for Noreg.

### Merittar landslag
*EM 2004: Gullmedalje etter 27–25 mot Danmark
*EM 2006: Gullmedalje etter 27–24 mot Russland
*VM 2007: Sølvmedalje etter 24–29 mot Russland
*OL 2008 i Beijing: Gull etter norsk siger 34-27 mot Russland
*EM 2008: Gullmedalje etter 34-21 mot Spania
*VM 2011: Gullmedalje etter 32-24 mot Frankrike
*OL 2012 i London: Gullmedalje etter norsk siger 26-23 over Montenegro

## Kjelder

**Denne artikkelen bygger på «[[:nb:Gøril Snorroeggen|Gøril Snorroeggen]]» frå ,  den 25. juli 2012.*  
 

## Bakgrunnsstoff
* Gøril Snorroeggens profil på handball.no
* Introduksjon av Gøril Snorroeggen hos Europamester.dk 
*
Amajari

**Amajari** er ein kommune i delstaten Roraima i nordregionen av Brasil.

Dei viktigaste busetnadane i kommunen, med folketal frå folketeljingai i 2010, er:
* 1219 innbyggjarar - Vila Brasil
* 116 innbyggjarar - Vila Tepequém
* 587 innbyggjarar - Vila Três Corações
* 693 innbyggjarar - Vila do Trairão

## Kjelder


**Denne artikkelen bygger på «[[:nb:Amajari|Amajari]]» frå ,  den 25. juli 2012.*  

## Bakgrunnsstoff

*
Boa Vista

**Boa Vista** er delstatshovudstaden i Roraima i regionen Norte i Brasil. Han er også den folkerikaste kommunen i delstaten med over 260&nbsp;000 innbyggjarar.

Byen ligg på vestbreidda av Branco-elva, 220&nbsp;km frå grensa mellom Brasil og Venezuela. Boa Vista er den einaste delstatshovudstaden i Brasil som ligg fullstendig nord for ekvator. Han er ein planlagd by med vegar som strålar ut frå sentrum.

## Kjelder

**Denne artikkelen bygger på «[[:en:Boa Vista|Boa Vista]]» frå ,  den 4. juli 2015.*
Bonfim

**Bonfim** er ein kommune i delstaten Roraima i nordregionen av Brasil. Kommunen grensar mot byen Lethem i Guyana over elva Tacutu. Dei to stadene er knytte saman av Tacutu-brua og dannar ein transnasjonal byregion. Rundt halvparten av innbyggjarane er guyanarar. Vegen BR-401 knyter byen til delstatshovudstaden Boa Vista som ligg 125 km unna.

Bonfim blei grunnlagd av misjonærar frå USA. Kommunen blei formelt skipa 1. juli 1982.

## Kjelder

## Bakgrunnsstoff
*Offisiell nettstad
Mucajaí

**Mucajaí** er ein kommune i delstaten Roraima i nordregionen av Brasil.
Han har 16&nbsp;380 innbyggjarar (2015) og dekkjer eit areal på 12&nbsp;461&nbsp;km².

Kommunen omfattar ein del av Roraima nasjonalskog. 

## Kjelder

**Denne artikkelen bygger på «[[:en:Mucajaí|Mucajaí]]» frå ,  den 7. juli 2019.*
Normandia

**Normandia** er ein kommune i delstaten Roraima i nordregionen av Brasil. Kommunen har ei flatevidd på  6966,81 km² og eit folketal på 9754. 98,6&nbsp;% av landområdet høyrer til urfolksreservatet Raposa Serra do Sol. Resten av arealet omfattar administrasjonssenteret tett ved grensa mellom Brasil og Guyana.

Normandia har namn etter Normandie i Frankrike. Han blei folkesett av ei gruppe fangar som hadde flykta frå Djeveløya i Fransk Guiana. Ein av dei, Henri Charrière, blei kjend for boka *Papillon* om desse opplevingane. Medan Charrière forlét øya etter 4-5 år, blei andre flyktningar verande permanent i busettinga. Kommunen Normandia (*Municipio de Normandia*) blei formelt skipa i juli 1982 av land skild ut frå delstatshovudstaden Boa Vista.

Økologisk ligg Normandia i ei randsone mellom to økoregionar - den tropiske regnskogen i Amazonas og dei savanneaktige grasslettene cerrado. Overgangsområdet er lokalt kjend som *lavrado*. Lavradoen  er relativt tørr samanlikna med regnskogsområdet, med eit årleg regnfall på mellom 1100 og 1400 cm.

## Kjelder
Rorainópolis

**Rorainópolis** er ein kommune i delstaten Roraima i nordregionen av Brasil.
Ekvator går gjennom kommunen.

## History
På 1970-talet blei det regionale hovudkvarteret til det statlege landreformbyrået, Instituto Nacional de Colonização e Reforma Agrária (INCRA), skipa i  Rorainópolis langs hovudvegen BR-174. INCRA byrja å dela ut land, noko som trekte til seg busetjarar frå heile Brszil. I 1988 blei stadnamnet endra frå Vila do Incra til Rorainópolis. I 1995 blei Rorainópolis ein eigen kommune, og er blitt den nest folkerikei delstaten Roraima. Universidade Estadual de Roraima har ein campus i Roraima.

Anauá nasjonalskog er ein nasjonalskog på  i Rorainópolis. Han er eit verna område med berekraftig bruk av naturressursar som blei skipa i 2005.

## Kjelder


**Denne artikkelen bygger på «[[:nb:Rorainópolis|Rorainópolis]]» frå , den 25. juli 2012.*  


**Denne artikkelen bygger på «[[:en:Rorainópolis|Rorainópolis]]» frå ,  den 8. juli 2025.*  

## Bakgrunnsstoff

*
Uiramutã

**Uiramutã** er ein kommune i delstaten Roraima i nordregionen av Brasil. 
Han har  innbyggjarar (2014) og eit areal på 8066&nbsp;km². Kommunen grensar mot Guyana og Venezuela på fjellet Roraima, som er den tredje høgaste toppen i Brasil med sine 2&nbsp;739 m. Fjellet Caburaí på 1&nbsp;456 m ligg på grensa mot Guyana og er det nordlegaste punktet i Brasil.

Kommunen ligg innanfor urfolksreservatet Raposa Serra do Sol som er heim for macuxifolk, og er verna mot mykje økonomisk utnytting. I 2013 blei det rapportert at 80&nbsp;% av inntektene til kommunen kom frå det offentlege.

Området omfattar også den  hektar store Monte Roraima nasjonalpark, eit område som blei verna i 1989.

## Kjelder

**Denne artikkelen bygger på «[[:nb:Uiramutã|Uiramutã]]» frå ,  den 25. juli 2012.*  

**Denne artikkelen bygger på «[[:en:Uiramutã|Uiramutã]]» frå ,  den 12. oktober 2020.*
Christian Møller

**Christian Møller** () var ein dansk fysikar og kjemikar. 

Han var professor ved Universitetet i København frå 1943, og gjesteprofessor ved fleire amerikanske universitet frå 1948 til 1964. Han var leiar for Theoretic Group i CERN, som var lagt til København  1954–1957, og for NORDITA 1957–1971. Han har skrive fleire avhandlingar om kvanteteori og relativitetsteori. Den respekterte læreboka hans i relativitetsteori, *The Theory of Relativity*, kom i 1952.

## Kjelder
*Christian Møller i *[[Store norske leksikon]]*.
Christopher Hansteen (fleirtyding)

**Christopher Hansteen** er namnet på fleire nordmenn: 

* Christopher Hansteen, norsk fysikar og astronom. 
* Christopher Hansteen (1806-1905), norsk anarkist og forfattar. 
* Christopher Hansteen (1822-1912), norsk jurist og dommar.
Christopher Hansteen

**Christopher Hansteen** () var ein norsk fysikar og astronom. Han var professor i astronomi og nytta matematikk ved «Det kongelege Frederiks Universitet i Christiania», no Universitetet i Oslo 1816–1861. Hansteen var ein sentral person i norsk og internasjonal vitskap på 1800-talet. Han redigerte almanakken i ei årrekkje, var medlem av tilsynskomiteen for mål og vekt og ein komite for reorganisering av Noregs skulevesen. Som direktør for den geografiske oppmålinga tok han initiativ til kartlegginga av seglingstilhøva langs norskekysten. Hansteen grunnla òg observatoriet til universitetet, som framleis er i sentrum av Oslo.

I løpet av den lange karrieren sin gjennomførte Hansteen fleire ekspedisjonar i og utanfor Noreg. Frå 1828 til 1830 deltok han i ein regjeringsstøtta ekspedisjon til det vestlege Sibir, som blant anna hadde som siktemål å fastslå om jorda har ein eller to magnetiske aksar. Dette førte til utgjevinga av reiseskildringa *Ferd-Erinnerungen aus Sibirien* (1854, på norsk som *Ferd-Erindringer* i 1859), medan forskningsresultata vart publisert i 1863 under tittelen *Resultate magnetischer Beobachtungen*. Hansteen påpekte sambandet mellom magnetfeltet til jorda og nordlyset, og var tidleg ute med å skildre nordlysovalen.

Han deltok òg i arbeidet med Struvemeridianen. Eit krater og eit fjell på månen er kalla opp etter Christopher Hansteen. Han er avbilda på norsk frimerke NK903 (1984).

Han var far til Aasta Hansteen.

## Utmerkingar
Hansteen vart i 1847 utnemnd til kommandør av St. Olavs Orden og vart 21. august 1855 forfremma til storkors «for udmærket Videnskabelighed». Han var òg riddar av Dannebrogordenen. 

## Bibliografi

## Kjelder

**Denne artikkelen bygger på «[[:nb:Christopher Hansteen|Christopher Hansteen]]» frå ,  den 25. juli 2012.* 
*** oppgav desse kjeldene:*

## Bakgrunnsstoff
* Biografisk nettsted ved Universitetet i Oslo
* Digitalt tilgjengeleg arkivmateriale etter Christopher Hansteen i Nasjonalbiblioteket
Damptettleik

**Damptettleik** kan syne til anten **absolutt damptettleik** eller **relativ damptettleik**.

Absolutt damptettleik er tettleiken til damp uttrykt i masse per volumeining, som til dømes kg/m³. For umetta dampar, der Boyle–Mariotte-lova gjeld, er damptettleiken proporsjonal med molekylmassen til dampen og lova kan tene til å avgjere molekylmassen. 

Relativ damptettleik er forholdet mellom den absolutte damptettleiken til ein damp og tettleiken til ein normalgass, som til dømes luft, ved trykket og temperaturen til dampen. 

## Kjelder
*damptetthet. I *[[Store norske leksikon]]*. Henta frå: http://snl.no/damptetthet.
Damp-væske-likevekt

**Damp-væske-likevekt** (**VLE** av engelsk: *vapor–liquid equilibrium*) er ein tilstand der ei væske og dampen til væska (gassfasen) er i likevekt med kvarandre, ein tilstand der fordampinga (overgangen frå væske til damp) er like stor som kondenseringa (overgangen frå damp til væske) på molekylnivå. Sjølv om det i teorien tar særs lang tid å nå likevel, kan ein nå særs nær ei slik likevekt i eit relativt lukka rom om ei væske og dampen til væska er i kontakt med kvarandre lenge nok utan forstyrringar eller berre gradvis innverknad frå utsida. 

## Sjå òg
* Underkjølte vassdropar

## Kjelder

**Denne artikkelen bygger på «[[:en:Vapor–liquid equilibrium|Vapor–liquid equilibrium]]» frå ,  den 25. juli 2012.*
Clarence Melvin Zener

**Clarence Melvin Zener** () var ein amerikansk fysikar. Han var den første som skildra eigenskapane ved nedbrytinga av elektriske isolatorar. Oppdaginga vart seinare utnytta av Bell Labs då dei utvikla zenerdioden, som er kalla opp etter han. 

Han var professor ved University of Chicago frå 1945 til 1951, forskingsleiar ved Westinghouse Electrical Corporation fram til 1965 og dekanus ved Texas Agricultural & Mechanical University i 1966-1968, før han vart professor ved Carnegie-Mellon-universitetet. 

## Kjelder

*
Novak Đoković

**Novak Đoković** () er ein serbisk tennisspelar frå Beograd i Serbia. Han har vunne 8 Grand Slam-titlar og 49 turneringssigrar i single.

Han vann sin fyrste Grand Slam i 2008, då han slo Jo-Wilfried Tsonga i finalen i Australian Open. Han vann også den britiske Wimbledon-turneringa i 2011. 
## Grand Slam-titlar

*  **[[Australian Open]]:**
** Single menn - 2008 (han vann over Jo-Wilfried Tsonga med 4–6, 6–4, 6–3, 7–6 i finalen)
** Single menn - 2011 (han vann over Andy Murray  med 6–4, 6–2, 6–3 i finalen)
** Single menn - 2012 (han vann over Rafael Nadal med 5–7, 6–4, 6–2, 6–7, 7–5 i finalen)
** Single menn - 2013 (han vann over Andy Murray  med 6-7, 7-6, 6-3, 6-2 i finalen)
** Single menn - 2015 (han vann over Andy Murray  med 7-6, 6-7, 6-3, 6-0 i finalen)

*  **[[US Open]]:**
** Single menn - 2011 (han vann over Rafael Nadal med  	6–2, 6–4, 6–7, 6–1 i finalen)

*  **[[Wimbledon]]:**
** Single menn - 2011 (han vann over Rafael Nadal med 6–4, 6–1, 1–6, 6–3 i finalen)
** Single menn - 2014 (han vann over Roger Federer med 6–7, 6–4, 7–6, 5-7, 6–4 i finalen)

## Kjelder



## Bakgrunnsstoff

* Offisiell nettside
* Novak Đoković ATP profil
*
Cornelis Jan Bakker

**Cornelis Jan Bakker** () var ein nederlandsk fysikar. 

Frå 1933 til 1946 var han tilsett ved N. V. Philips i Eindhoven, før han fram til 1955 var professor i fysikk i Amsterdam og direktør for det kjernefysiske laboratoriet der. Frå 1953 var han tilknytt CERN i Genève som leiar for bygginga av synkrotronen på 30 GeV og frå 1955 som generaldirektør. Dei vitskaplege arbeida til Bakker var innanfor områda atom- og kjernefysikk. Han er spesielt kjent for eksperimentelle undersøkingar av zeemaneffekten.

## Kjelder
*
Hits av Kylie Minogue

***Hits*** er eit samlealbum av den australske songaren Kylie Minogue, utgjeve i Japan den 16. mars 2011, i Hongkong den 2. juni 2011 og på Filippinane den 28. juni 2011 av EMI. Albumet inneheld songar frå *[[Light Years]]* (2000), *[[Fever av Kylie Minogue|Fever]]* (2001), *[[Body Language]]* (2003), *[[Ultimate Kylie]]* (2004), *[[Showgirl Homecoming Live]]* (2007), *[[X av Kylie Minogue|X]]* (2007) og *[[Albumet Aphrodite|Aphrodite]]* (2010).

## Sporliste
#«Can't Get You Out of My Head» – 3:49
#«All the Lovers» – 3:20
#«Wow» – 3:12
#«Spinning Around» – 3:26
#«On a Night Like This» – 3:31
#«In Your Eyes» – 3:18
#«Love at First Sight» – 3:57
#«Slow» – 3:15
#«I Believe in You» – 3:21
#«2 Hearts» – 2:52
#«Get Outta My Way» – 3:38
#«The Loco-Motion» (Live version from *[[Showgirl Homecoming Live]]*) – 4:45
#«I Should Be So Lucky» (Live version from *Showgirl Homecoming Live*) – 3:23
#«Get Outta My Way» (Yasutaka Nakata Remix) – 5:28

;Bonus DVD
#«All the Lovers»
#«Get Outta My Way»
#«2 Hearts»
#«Wow»
#«In My Arms»
#«The One»
#«All I See»
#«I Believe in You»
#«Giving You Up»
#«Slow»
#«Chocolate»
#«Can't Get You Out of My Head»
#«Spinning Around»

## Utgjevingshistorie

## Kjelder
* *Denne artikkelen bygger på «[[:en:Hits (Kylie Minogue album)|Hits (Kylie Minogue album)]]» frå , den 9. juni 2012.*
* * oppgav desse kjeldene:*
Vung Tau

**Vung Tau** er ein kommune i provinsen Ba Ria-Vung Tau i den autonome regionen Dong Nam Bo, nord i Vietnam. Vung Tau lufthamn er i Vung Tau. 

Vung Tau ligg ved Sørkinahavet, 110 km nord for Ho Chi Minh City og 400 km nord for Nha Trang.

## Administrasjon

Vung Tau er delt i 16 administrative område; 15 bykommunar (*phường*) og 1 landkommunar (*xã*).

## Kjelder
* Dong Hoi
Blekkslagar

**Blekkslagar** er nemninga for ein handverkar som har som yrke å lage og montere takplater, takrenner og nedløp, veggplater, ventilasjonsutstyr og andre detaljar av blekk (tynne metallplater) på og i bygningar. Blekkslagaren skal kunne arbeide med mange typar metallblekk, som til dømes galvaniserte jarnplater, koparplater og aluminiumsplater, som truleg er blant dei mest vanlege materiala.

Blekkslagararbeidet kan gå føre seg både i ein eigen verkstad, og ute og inne på dei bygningane der moteringa skal gjerast. Ofte er mykje av arbeidet unnagjort på førehand i verkstaden, slik at det deretter berre er å montere dei stort sett ferdig tillagde objekta på rette plassen.

## Bakgrunnsstoff
* Om blekkslagar og utdanninga i faget
Blekk av metall

**Blekk** i meininga **tynnmetall** er nemninga på ymse typar metall (til dømes jarn, kopar, aluminium) som er valsa ut i tynne flak som oftast er plane, men òg kan vere profilerte eller 	korrugerte, som til dømes bølgjeblekk.

Tjukkleiken kan variere, men er han større enn seks millimeter, kallar ein det vanlegvis for 'plater', ikkje 'blekk'. Ekstra tynne flak vert heller ikkje kalla blekk, men folie (metallfolie), som til dømes den aluminiumsfolien som vert nytta til å pakke inn mat i. Folie av gullegering vert vanlegvis kalla bladgull.

Blekk av ulike metall vert nytta i industriverksemder og av handverkarar som emne for ein rad ulike produkt. Handverkarar som har som yrke å forme til og arbeide med blekk som skal nyttast på eller i bygningar, vert kalla blekkslagarar.
Catashi

**Catashi** er ein landsby på Aruba. Han ligg om lag midt på øya, nokre kilometer frå hovudstaden Oranjestad og nasjonalparken Arikok og tre kilometer frå Daimari Beach. Landsbyen har berre nokre få innbyggjarar og er difor ikkje med på kartet.

## Kjelder

**Denne artikkelen bygger på «[[:nl:Catashi|Catashi]]» frå ,  den 26. juli 2012.*  

## Bakgrunnsstoff
Noord på Aruba

**Noord** (nederlandsk for *Nord*) er ein by nordvest på Aruba, som ligg i nærleiken av Palm Beach. Han er ein del av Noord/Tanki Leendert, ein adminastrativ eining på Aruba, som har ein folkesetnad på 16 944 per 2000. Byen har ei rekkje supermarknader, restaurantar, strender, hotell og ein politistasjon. 

## Kjende personar frå Noord
* Sidney Ponson, baseballspelar

## Kjelder
Noord

**Noord** (nederlandsk for *Nord*) kan visa til:

* Noord, by på Aruba
* Noord, bygd i Noord-Brabant
* Noord, nabolag i Rotterdam
* Amsterdam-Noord, bydel i Amsterdam
* Noord, elv i Nederland
Willemstad bispedøme

**Willemstad bispedøme** er eit katolsk bispedøme som omfattar dei tre konstituerande landa Aruba, Curaçao og Sint Maarten og dei tre nederlandske kommunane Bonaire, Sint Eustatius og Saba.

## Historie
Dei seks øyane vart eit apostolisk prefektur i 1752 og i 1842 ein apostolisk vikariat. 28. april 1958 vart vikariatet endra til bispedøme og den lokale kyrkja vart ein katedral. Etter sjølvstende frå Trinidad og Tobago vart bispedøme plassert under Port of Spain erkebispedøme og det har sidan 1970 vore eit suffraganbispedøme.

## Kjelder

**Denne artikkelen bygger på «[[:nl:Bisdom Willemstad|Bisdom Willemstad]]» frå ,  den 26. juli 2012.*
Daniel Isaachsen

**Daniel Isaachsen** () var ein norsk fysikar. 

Isachsen var fødd i London. Frå 1883 til 1885 var han assistent Det internasjonale byrået for vekt og mål i Sèvres, der han under Ole Jacob Broch deltok i dei grunnleggande målingane av prototypane i det metriske systemet. Han studerte i 1886 og 1887 i Berlin og var så igjen ved meterbyrået til 1889, då han vart universitetsstipendiat. I 1891 vart han overlærar ved Den tekniske skulen i Trondheim, i 1893 dosent ved sjøkrigsskulen. Frå 1914 til 1928 var han justerdirektør. I 1914 vart han òg medlem av Den internasjonale meterkommisjonen og vart sekretær i komiteen frå 1927. 

Saman med Gabriel Gabrielsen Holtsmark gav han ut *Fysikk for gymnasiet*.

## Verk
* *Elektriciteten: en populær fremstilling* (Kristiania: De tusen hjems forl., 1897) nb.no
**Lærebog i plan trigonometri for gymnasier og tekniske skoler* (Kristiania: Bigler, 1897) nb.no
**Lærebog i fysik: for realgymnasiet og tekniske skoler* (Kristiania: Det norske aktieforl., 1903) nb.no. Fleire utgåver.
**Lærebog i sfærisk trigonometri: udgivet til brug ved den norske sjøkrigsskole* (Kristiania: Grøndahl, 1906) nb.no
**Et par kalendariske nomogrammer* (Kristiania: I kommission hos Jacob Dybwad, 1923)

## Kjelder

*«Daniel Isaachsen», *[[Store norske leksikon]]*.
Daniellcelle

**Daniellcelle** er eit galvanisk element funnen opp av John Frederic Daniell i 1836. 

I den opphavlege Daniellcella bestod den positive polplata av kopar og stod i ei løysing av koparsulfat, medan den negative polplata bestod av sink og stod i ei løysing av svovelsyre, som var skilt frå koparsulfatløysingar med ein porøs vegg. I dag vert Daniellcelle nytta som namn på ulike celler med kopar/koparsulfat og sink/sinksulfat. Er løysingane 1 mol per liter, er cellespenninga 1,10 volt. Daniellcella vart tidlegare nytta som normalelement og i dag mest i undervisning. 

## Kjelder
*Daniellcellen. (01.03.2009) I *[[Store norske leksikon]]*. Henta frå: http://snl.no/Daniellcellen
Dasymeter

**Dasymeter** (av gresk δασύς, ‘tett’ og -meter, målereiskap) er eit apparat som vert nytta til å bestemme tettleiken av ein gass ved å måle oppdrifta ein lekam får når han vert senka ned i gassen. Dasymeteret består av ein stor, tynnvegga, lukka glasbehaldar, som vert vege i gassen ein skal bestemme tettleiken av og i ein gass med kjend tettleik eller i vakuum. Dasymeteret vart først brukt av Robert Boyle for å finne tettleiken til luft. 


Dasymeter bei Normaldruck.png|Dasymeter ved standard trykk
Dasymeter unter Vakuum.png|Dasymeter ved redusert trykk


## Kjelder

*«dasymeter» i *[[Store norske leksikon]]*.
Nedbrytingsprodukt

**Nedbrytingsprodukt** eller **dotternuklide**, **dotterprodukt** eller **dotterisotop**, er dei gjenverande nuklidane etter radioaktiv nedbryting. Radioaktiv nedbryting omfattar ofte ei rekkje steg, nedbrytingsserie. Til dømes vert U-238 nedbroten til Th-234 som så vert nedbroten til Pa-234 og så vidare til Pb-206, som er stabil. 

## Kjelder

**Denne artikkelen bygger på «[[:en:Decay product|Decay product]]» frå ,  den 26. juli 2012.*
Umbundu

**Umbundu** (også *sørmbundu*, *benguela-mbundu*) er eit bantuspråk som blir snakka i dei sentrale områda av Angola, spesielt i provinsane  Huambo, Bié og Benguela. Umbundu blir snakka av ca. 35 % av folkesetnaden i Angola. Umbundu er eitt av seks nasjonalspråk i Angola. 

Umbundu er språket til ovimbunduane, ei etnisk gruppe som vart danna i løpet av bantuekspansjonen sørover. Før portugisarane kom danna ovimbunduane fleire kongerike, som dreiv med handel og dermed kravde kjennskap til umbundu. Umbundu fungerte dermed som handelsspråk også mellom andre grupper. Etter koloniseringa på 1800-talet vart umbundu skriftfesta og skildra grammatisk, både av protestantiske og katolske misjonærar. Skilnaden mellom dei to versjonane var liten. Umbundu er i nær slekt med kimbundu, som også blir snakka i Angola.

## Kjelder


## Litteratur

* Thomas Edward Bowdich: An Account of the Discoveries of the Portuguese in the Interior of Angola and Mozambique. John Booth, 1824
*Gladwyn M. Childs 'Umbundu Kinship and Character: Being a Description of Social Structure and Individual Development of the Ovimbundu', London: Oxford University Press, 1949.  ISBN 0-8357-3227-4.
*Thilo C. Schadeberg (1982) 'Nasalization in Umbundu', *Journal of African Languages and Linguistics*, 4, 2, 109-132.

## Bakgrunnsstoff

* Ethnologue sin rapport om umbundu
*Kart over Umbundu frå LL-Map Project 
*Informasjon om Umbundu frå The MultiTree Project
*PanAfrican L10n si side om Umbundu
*Umbundu Lessons 
*Dictionary Umbundu - Medical Hospital Nossa Senhora da Paz, Cubal, Angola.
David Brewster

Sir **David Brewster** () var ein skotsk fysikar og naturfilosof. Han er kjend for undersøkingane sine om lysbryting, polarisasjon og refleksjon, og fann opp eit forbetra steroskop, samt at han vert rekna som oppfinnaren av kaleidoskopet. Han fekk innført eit nytt, forbetra optisk system, Fresnel-linse, for fyrlamper. 

Brewster gav ut mange avhandlingar, lærebøker og populærvitskaplege skrifter. 

## Kjelder
*David, Sir Brewster. I *[[Store norske leksikon]]*. Henta frå: http://snl.no/David%2C_Sir_Brewster
Dc

**DC**, **Dc** og **dC** kan referere til

*DC Comics, eit amerikansk forlag som gjev ut teikneseriar
*desicoulomb (**dC**) &ndash; ei SI-eining for elektrisk ladning lik 0,1&nbsp;coulomb
*Direct Connect-nettverket; eit fildelingsnettverk
*Disney Channel, fjernsynskanal
*Ei forkorting for det engelske *Direct Current*; sjå likestraum
** DC vert òg nytta for likespenning (ei konstant spennings)
** DC vert òg nytta for frekvensen null (eit signal med konstant verdi)
*Douglas Aircraft Company &ndash; ein amerikansk flyprodusent
*Washington, DC
*DC Shoes
*Democrazia Cristiana
De Haas–van Alphen-effekt

**De Haas–van Alphen-effekt** er eit fenomen som skjer hos enkelte metall ved låge temperaturar. Det består i at den magnetiske susceptibiliteten varierer periodisk ved ei kontinuerleg forandring av eit ytre magnetfelt. Effekten kan forklarast som ein verknad av kvantisering av energinivåa til elektrona i magnetfeltet. Fenomenet vart først observert for vismut av dei nederlandske fysikarane Wander Johannes de Haas og studenten hans P.M. van Alphen i 1930.

## Kjelder
*
Defleksjon

**Defleksjon** (av latin for å «bøye av») har fleire tydingar: 

*Avbøying eller lysbryting. 
*Defleksjon i sjømilitæret, den horisontale vinkelen mellom siktelinja og den retninga ein torpedo eller eit missil tar. 
*Defleksjon i lingvistikk
*Defleksjon i sjakk
Degenerert tilstand

**Degenerert tilstand** i kvantefysikken er to eller fleire stasjonære tilstandar med samanfallande energi. Normalt er kvar energitilstand karakterisert ved eit særskild sett av kvantetal, og degenererte tilstandar er tilstandar der energien er uavhengig av verdien til eit eller fleire av kvantetala.

Degenerasjonen kan ofte opphevast ved ytre påverknad, til dømes når eit atom vert plassert i eit ytre magnetfelt. Eit atom i ein særskild rotasjons- eller spinntilstand vil ha same rotasjonsenergi uansett kva veg rotasjonsaksen eller spinnvektor *J* peikar. I følgje kvantemekanikken kan ein spinnvektor berre innstille seg i særskilde retningar i forhold til ein vald akse. Retninga karakteriserast ved eit magnetisk kvantetal *M*. Normalt er energien då ikkje avhengig av *M*, det vil sei tilstanden er degenerert i *M*. Når atomet vert plassert i magnetfeltet, vil energien avhenge av kva retning *J* har i forhold til magnetfeltet, altså av *M*, og degenerasjonen er oppheva.

## Kjelder
*degenerert tilstand. I *[[Store norske leksikon]]*.
Deklinasjon (fleirtyding)

**Deklinasjon** (av de- og latinsk «helle» eller «bøye») har fleire tydingar: 

* Deklinasjon i astronomi, vinkelavstanden til ein himmellekam frå himmelekvator, målt langs ein storsirkel (deklinasjonssirkel) gjennom stjerna og himmelpolane. 
* Deklinasjon i fysikk, misvising for magnetisk kompass. 
* Deklinasjon i grammatikk, bøying av substantiv, adjektiv, pronomen i tal, kasus og kjønn, samt ein bøyingsklasse av slike ord.
Misvising

**Misvising**, eller **magnetisk deklinasjon**, er avvik mellom retninga til den geografiske nordpolen og magnetisk nord (kompassretninga) på ein viss stad på kloden. Er misvisinga positiv, tyder det at ei kompassnål peikar austom den geografiske nordpolen.

Misvisinga påverkast av magnetfeltet til jorda, som er under stadig forandring, og kompassnåla viser ikkje den geografiske retninga til den magnetiske polen.

## Tyding
### Orienteringsløp
Ved orienteringsløp som blir arrangert ulike stader i verda, får løparane vanlegvis kart som er korrigert for misvisinga. Dei treng difor ikkje ta omsyn til misvisinga når dei skal fastsetje retninga til neste post. Karta som postane er innteikna på har eit rutenett som viser eit koordinatsystem som forheld seg til den magnetiske nordpolen. Når løparane tek ut kompasskurs treng dei altså ikkje å korrigere for misvisinga på staden. Dette gjeld alltid i Noreg og vanlegvis på alle europeiske orienteringskart. I einskilde land kan det nok finnast ukorrigerte kart. Då vil det vere naudsynt å korrigere for misvisinga sjølv. Ved eit orienteringsløp på New Zealand må det i så fall gjerast ein korreksjon på ca. + 20°, medan det ved eit tilsvarande løp i Sør-Afrika må korrigerast med ca. - 20°.

### Navigasjon til sjøs eller i lufta
Ved navigasjon til sjøs eller i lufta, som føregår etter kompasskurs, må det òg korrigerast for misvisinga på staden. I ein båt eller eit luftfartøy vil gjerne kompasset vere fast montert, og det må då òg korrigerast for **[[magnetisk deviasjon|deviasjon]]**, som er påverknaden til kompasset frå magnetfelt frå kjelder ombord i fartøyet.

Ved overgang til GPS-navigasjon er behovet for å navigere etter kompasskurs vorte nærast eliminert.

## Tidsmessige endringar

Som nemnt er magnetfelta til jorda under stadig endring, og den magnetiske deklinasjonen endrar seg tilsvarande. I løpet av hundre år kan til dømes misvisinga på same stad på kloden ha endra seg med meir enn 30°.

## Misvisinga i Noreg
For tida (2007) er misvisinga i Noreg ganske liten. Nokre døme (cirkatal):
*Bergen -2°
*Stavanger -1°
*Kristiansand 0°
*Oslo +1°
*Trondheim +1°
*Tromsø +6°

Årleg endrar misvisinga seg i Noreg med for tida 0,1° – 0,2°.

Historisk har likevel misvisinga i Noreg vore langt større. Under størstedelen av 1800-talet utgjorde misvisinga i Sør-Noreg ca. -20° (inntil -23°). Dette har ført til store misforståingar når grenser har vore freista rekonstruert med grunnlag i gamle skylddelingsforretningar der retningane mellom grensemerka er angjeve.
Jordskiftekartet frå 1865 indikerer endringane av misvisinga i Grimstad på ca. 140 år.

## Kjelder

**Denne artikkelen bygger på «[[:nb:Misvisning|Misvisning]]» frå ,  den 26. juli 2012.*  
 

## Bakgrunnsstoff
* British geological Survey – Geomagnetisme
Deklinatorium

**Deklinatorium** er eit instrument for avgjere misvising. Instrumentet består av ei magnetnål, *deklinasjonsnål*, med ei opphenging som kan justerast slik at nåla svingar mest mogeleg torsjonsfritt omkring likevektsstillinga (den magnetiske nord-sør-retninga). Denne retninga vert samanlikna med den sanne nord-sør-retninga som vert fastlagt astronomisk. 

Instrumentet vert òg kalla deklinometer, men dette namnet vert helst nytta om eit instrument som er berekna på å registrere korleis deklinasjonen varierer med tida utan å samanlikne med sann nord–sør-retning.

## Kjelder
*deklinatorium. () I *[[Store norske leksikon]]*. Henta frå: http://snl.no/deklinatorium
Delbrückspreiing

**Delbrückspreiing** er spreiing av foton i lys, røntgen- eller gammastråling i eit elektrisk felt. Fenomenet vart først skildra teoretisk av Max Delbrück i 1933. Det vart påvist eksperimentelt av R. R. Wilson i 1953 ved studiar av spreiing av lys i det sterke feltet omkring atomkjernane.

## Kjelder
*
Deltakraft

**Deltakraft** er i kjerne- og partikkelfysikk eit namn på ei tilnærming for den sterke vekselverknaden mellom to partiklar. Krafta er uendeleg stor dersom partiklane er nøyaktig på same stad, elles null. 

## Kjelder
*
Deltabaryon

Eit **deltabaryon** eller **deltaresonans** (&Delta;) er eit forholdsvis lett baryon (1232 MeV/c2). Det består berre av opp- og nedkvarkar, i kombinasjonar som gjev 3/2 spinn.

Det finst fire forskjellige deltabaryon:

* **Delta pluss pluss** (&Delta;++): Består av tre oppkvarkar (uuu), og bryt ned til eit positivt pion og eit proton (&Delta;++ > &pi;+ + p)

* **Delta pluss** (&Delta;+): Består av to oppkvarkar og ein nedkvark (uud), og bryt ned til eit positivt pion og eit nøytron, eller eit nøytralt pion og eit proton (&Delta;+ > &pi;+ + n ELLER &Delta;+ > &pi;0 + p)

* **Delta null** (&Delta;0): Består av ein oppkvark og to nedkvarkar (udd), og bryt ned til eit nøytralt pion og eit nøytron, eller eit negativt pion og eit proton (&Delta;0 > &pi;0 + n ELLER &Delta;0 > &pi;- + p)

* **Delta minus** (&Delta;-): Består av tre nedkvarkar (ddd), og bryt ned til eit negativt pion og eit nøytron (&Delta;- > &pi;- + n)

**MERK:** Delta pluss og delta null, må **IKKJE** forvekslast med proton og nøytron sjølv om dei består av dei same kvarkane. Skilnaden består i at nukleona har 1/2 spinn, mens deltabaryona har 3/2 spinn.

&Delta;++ har den uvanlege +2 ladinga, og oppdaginga av denne partikkelen var særs viktig under utviklinga av kvarkteorien.

Det skjer at &Delta;+ og &Delta;0, ikkje bryt ned slik det står skildra oppfor. Nokre sjeldne nedbrytingar der pionet er bytta ut med eit foton, er observert.
Nedbrytingane blir då sjåande slik ut:
&Delta;+ > p + &gamma;
&Delta;0 > n + &gamma;

## Kjelder

* *Denne artikkelen bygger på «[[:nb:Deltabaryon|Deltabaryon]]» frå , den 26. juli 2012.*
Deltastråle

**Deltastråle** eller **δ-stråle** er strålar av sekundære elektron, det vil seie strålar av elektron som blir slått lause når ioniserande partiklar med stor fart vert bremsa ned i eit stoff. I tåke- og boblekammer og i fotografiske emulsjonar kan sporet av den primære partikkelen sjåast som ei om lag rett linje, spora av deltastrålane viser seg derimot som korte sidegreiner. Ved å studere deltastrålane kan ein få opplysningar om snøggleiken og ladinga til den primære partikkelen. 

## Kjelder
*
Densitometer

Eit **densitometer** er eit optisk/elektronisk apparat til måling av fargetettleik i trykk eller svertingsgrad i trykk, reprografisk film, fotografiske negativ eller positiv. I motsetnad til eit spektralfotometer kan densitometeret berre måle tone*verdiar*, men ikkje sjølve fargetonane. Densitometerar finst to hovudkategoriar: Apparat som måler gjennomskinnelege media (filmdensitometre) og trykkmedia (refleksdensitometre). Meir avanserte apparat kan gjere begge delar. 

## Sjå òg
*CMYK

## Kjelder

**Denne artikkelen bygger på «[[:nb:Densitometer|Densitometer]]» frå ,  den 26. juli 2012.*
Depolarisator

**Depolarisator** er eit middel til å depolarisere, det vil sei oppheve eller redusere ein polarisasjon. Ordet vert særleg nytta om middel til å redusere polarisasjonen i galvaniske element og i elektrolyseceller. Ved straumgjennomgang vil eit element polariserast ved at det vert danna spaltningsprodukt som legg seg omkring elektrodane. Dermed reduserast den elektromotoriske spenninga til elementet, og den indre resistansen (motstanden) aukar. Med ein depolarisator hindrast danninga av slike belegg.

Ei vanleg form for polarisasjon finn stad når hydrogen vert frigjort ved den positive pol. Som depolarisator nyttar ein då eit sterkt oksidasjonsmiddel som reagerer med hydrogen. I tørrelementet nyttar ein mangandioksid (brunstein), MnO2, som reagerer med hydrogen og det vert då danna vatn. Verknaden av ein depolarisator kan vere forholdsvis langsam, og eit element som etter sterk tapping synes uttømt kan få igjen spenninga si når depolarisatoren har fått verke ei stund. 

## Kjelder
*depolarisator. (14.10.2011) I *[[Store norske leksikon]]*. Henta frå: http://snl.no/depolarisator
Depresjon (fleirtyding)

**Depresjon** har fleire tydingar: 

* Depresjon i psykologi, ei psykisk liding. 
**agitert depresjon
**atypisk depresjon
* Depresjon i geologi eller geografi, sjå senking. 
*Depresjon i astronomi, djupna til ein himmellekam under horisonten. 
*Depresjon i økonomi, situasjon med låg økonomisk aktivitet og høg arbeidsløyse. 
*Depresjon i fysikk har to tydingar: 
**Frysepunktsdepresjon, er senkinga av frysepunktet til ei væske som skjer når ein annan substans vert løyst opp i væska. 
**Kapillardepresjon
Desimalsystem

**Desimalsystem** er eit einingssystem der talet undereiningar er ein faktor av 10, slik at kvar eining inneheld 10, 100 eller 1000 einingar av det neste lågare trinnet. Desimalsystem kan brukast for mynt, mål og vekt, og gjennomsyrer til dømes det metriske SI-systemet.

## Døme
* 10 millimeter er 1 centimeter. 10 centimeter er ein desimeter. 10 desimeter er ein meter.
*100 cent er éin euro i EU og éin dollar i mange nasjonale valutaer.
*1000 tunisiske millimes er éin dinar.

## Desimalsystemet i valuta

I antikken finn vi få døme på desimale myntsystem. Eit unntak er den romerske denaren som vart inndelt i 10 *asse*. Russland rekna alt i det 16. hundreåret 100 kopek i éin rubel. I 1792 innførte USA som det første landet i verda eit konsekvent desimalsystem, slik at 10 *cent* var éin *dime*, 10 *dime* var éin *dollar*. Sjølv om *dime* ikkje lenger blir brukt som rekneeining, blir nemninga enno brukt om ticentmynten.

I Europa innførte Frankrike desimalsystemet i 1795, slik at éin *[[franc]]* vart inndelt i 10 *décime* og 100 *centime*. I 1855 vart desimalsystemet innført i Sverige, då hovudmynten *[[riksdalar riksmynt]]* vart inndelt i 100 øre.  Dei nestsiste europeiske landa som innførte desimalsystemet i sine valutaer, var Irland og Storbritannia som innførte desimalsystemet i 1971, slik at eit *[[britisk pund|pund]]* vart inndelt i 100 *new pence*, mot før 20 *[[Britisk shilling|shilling]]* eller 240 *[[Old penny sterling|pence]]*. Det siste landet i Europa var Malta som innførte desimalsystemet i 1972.

## Sjå òg
*titalssystemet

## Kjelder

*«desimalsystem» i *[[Store norske leksikon]]* (snl.no)
Desimalvekt

**Desimalvekt** er ei vekt konstruert slik at ho viser likevekt når lodda veg ein dekadisk brøkdel, som til dømes 1/10 eller 1/100, av gjenstanden som skal vegast. 

## Kjelder
*
Sport Vereniging Britannia

**Sport Vereniging Britannia** er ein fotballklubb frå Piedra Plat på Aruba. Klubben spelar i arubisk fyrstedivisjon.

## Historie
SV Britannia vart skipa 12. oktober 1958 då det vart arrangert eit offisielt fotballag for dei lokale undommane i Piedra Plat. Dei spelte sin fyrste kamp i 1960 og slo Vitesse Cashero 3–1. I 2001 rykte SV Britannia opp til Aruban Division di Honor, arubisk fyrstedivisjon. Dei vann seriemeisterskapane i 2004/05, 2008/09 og 2009/10. Laget deltok òg i CFU Club Championship i 2006 og 2007 i eit forsøk på å kvalifisere seg til Meisterligaen til CONCACAF.
Magic Johnson

**Earvin "Magic" Johnson** () er ein tidlegare korgballspelar frå USA. Johnson er 2,06 m høg og spelte hovudsakleg for Los Angeles Lakers. Magic Johnson trekte seg brått tilbake frå karrieren sin i 1991 då han kunngjorde at han hadde HIV. Han fekk likevel spela korgball for USA under sommar-OL 1992 og vart olympisk meister saman med laget.

## Kjelder

* *Denne artikkelen bygger på «[[:en:Magic Johnson|Magic Johnson]]» frå ,  den 27. juli 2012.*
Anti Tour

***Anti Tour*** er den ellevte konsertturneen til den australske songaren Kylie Minogue. I motsetnad til tidlegare turnear til Minogue vil songaren her utelukkande utføre B-sider, demoar og sjeldne spor. Turneen byrja den 18. mars 2012 i Melbourne i Australia.

## Sporliste
#«Magnetic Electric» (Bonusspor frå *[[X av Kylie Minogue|X]]*)
#«Made in Heaven» (B-side frå «Je Ne Sais Pas Pourquoi»)
#«Cherry Bomb» (B-side frå «Wow» og «In My Arms», bonusspor frå *[[X av Kylie Minogue|X]]*)
#«B. P. M.» (B-side frå «Wow»)
#«Mighty Rivers» (Bonusspor frå *[[Albumet Aphrodite|Aphrodite]]*)
#«I'm Over Dreaming (Over You)» (Spor frå *[[Enjoy Yourself]]*, B-side frå «Better the Devil You Know»)
#«Always Find the Time» (Spor frå *[[Rhythm of Love]]*)
#«You're the One» (ikkje utgjeve spor frå *[[Impossible Princess]]*)
#«Tightrope» (Bonusspor frå *[[Fever av Kylie Minogue|Fever]]*, B-side frå «In Your Eyes»)
#«Paper Dolls» (B-side frå «Spinning Around»)
#«Stars» (Spor frå *X*)
#«Drunk» (Spor frå *Impossible Princess*)
#«Say Hey» (Spor frå *Impossible Princess*)
#«Too Much» (Spor frå *Aphrodite*)
#«Bittersweet Goodbye» (Spor frå *[[Light Years]]*)
#«Disco Down» (Spor frå *Light Years*)
#«I Don't Need Anyone» (Spor frå *Impossible Princess*)
#«Got to Be Certain» (Single frå *[[Albumet Kylie|Kylie]]*)
#«Things Can Only Get Better» (Spor frå *Rhythm of Love*, B-side frå «What Kind of Fool (Heard All That Before)»)
#«That's Why They Write Love Songs» (ikkje utgjeve spor frå *X*)
#«Tears on My Pillow» (Single frå *Enjoy Yourself*)
#«Enjoy Yourself» (Spor frå *Enjoy Yourself*)

## Turnedatoar

## Kjelder
* *Denne artikkelen bygger på «[[:nb:Anti Tour|Anti Tour]]» frå .*
* * oppgav desse kjeldene:*

## Bakgrunnsstoff
*Offisiell nettside
Sport Vereniging Bubali

**Sport Vereniging Bubali** er eit fotballag frå Noord på Aruba. Klubben vart skipa 23. september 1943 og spelar i arubisk fyrstedivisjon.

## Kjelder

**Denne artikkelen bygger på «[[:en:SV Bubali|SV Bubali]]» frå ,  den 27. juli 2012.*  

* Heimesida til SV Bubali
Complejo Deportivo Guillermo Prospero Trinidad

**Complejo Deportivo Guillermo Prospero Trinidad**, òg kjent som **Guillermo Prospero Trinidad Stadium**, **Trinidad Stadion** og **Trinidad Stadium**, er eit fleirbruksstadion i Oranjestad på Aruba. Stadionet er nasjonalstadionet til Aruba og er kalla opp etter politikaren Guillermo Prospero. Opphavleg var stadionet kalla opp etter dåverande dronning Wilhelmina av Nederland, men namnet vart endra i 1994 då det vart renovert. 

## Kjelder

**Denne artikkelen bygger på «[[:nl:Trinidad Stadion|Trinidad Stadion]]» frå ,  den 27. juli 2012.*
Europeisk Nederland

**Europeisk Nederland** (nederlandsk *Europees Nederland*) eller **Den europeiske delen av Nederland** er ei nemning på den delen av landet Nederland som ligg i Europa. Nemninga vert nytta for å skilje den europeiske delen frå øyane Bonaire, Sint Eustatius og Saba, ofte kalla Karibisk Nederland, som etter oppløysinga av Dei nederlandske Antillane er nederlandske kommunar med særstatus.

Det er ikkje berre geografiske grunnar til at namninga vert nytta, men òg fordi Karibisk Nederland har eit relatert, men eige rettssystem. Likevel dekkjer Europeisk Nederland om lag 99 % av det totale landarealet og har historisk sett vore den delen av landet som vert referert som Nederland. 

## Kjelder

**Denne artikkelen bygger på «[[:en:European Netherlands|European Netherlands]]» frå ,  den 27. juli 2012.*  
 

### Fotnotar
Neymar

**Neymar da Silva Santos Júnior** () er ein brasiliansk fotballspelar som i 2018 spelar for Paris Saint-Germain i fransk Ligue 1. Han vann Copa Libertadores med Santos i 2011. Med Brasil sitt landslag var han med på å ta sølv i OL i 2012, og vann Confederations Cup, også kjent som prøve-VM i 2013. Neymar vert sett på som eit kjempetalent, og han har vunne ei mengd individuelle kåringar, mellom anna vart han kåra til beste spelar i den brasilianske serien og i Copa Libertadores i 2011. I 2011 og 2012 vart han kåra til årets spelar i Sør-Amerika.

## Kjelder


**Denne artikkelen bygger på «[[:en:Neymar|Neymar]]» frå ,  den 27. juli 2012.*
Nani

**Luís Carlos Almeida da Cunha** () er ein portugisisk fotballspelar som i 2014 speler for Manchester United. Nani kom til Portugal frå Kapp Verde saman med familien sin som liten. Sidan 2006 har han spelt på det portugisiske herrelandslaget. Han vart seriemeister i England med Manchester United i 2008, 2009, 2011 og 2013, var med på å vinna den europeiske Meisterligaen i 2008 og VM for klubblag same året.

## Kjelder

**Denne artikkelen bygger på «[[:en:Nani|Nani]]» frå ,  den 26. juli 2012.*
Amanda Kurtović

**Amanda Maria Kurtović** () er ein norsk handballspelar fødd i Karlskrona i Sverige, som sidan sommaren 2020 spelar for Larvik HK. Ho vann VM-gull med Noreg i 2011 og 2015, OL-gull sommaren 2012, EM-gull 2016, samt meisterligaen med Larvik HK i mai 2011. Kurtović er venstrehendt, og er vanlegvis det som tyskarane kallar ein rykkrom-spelar. I tida 2011-20 deltok i 118 landskampar fro Noreg, skåra 291 mål.

## Aktiv
Kurtović var medlem av Sandefjord TIF fram til sommaren 2007. Deretter spela ho tre sesongar for toppserieklubben Nordstrand frå Oslo, der ho på 70 kampar skåra 300 mål. Faren hennar, den svenske handballspelaren Marinko Kurtović, var trenar for Oslo-laget.

Sommaren 2010 gjekk ho til Byåsen Idrettslag, der ho spela 14 seriekampar og skåra 45 mål. Frå 4. februar 2011 til våren 2012 spela Kurtović for Larvik HK. Her var ho med å vinne serigeull både 2011 og 2012, den europeiske meisterligaen 2011 og den norske cupmeisterskapen for 2011/12-sesongen. Sommaren 2012 gjekk ho over til den danske toppserieklubben Viborg HK.

Kurtović debuterte for Noregs landslag 26. mars 2011, i heimekamp mot Russland, ein kamp som enda med norsk siger 30-26. Ho fekkplass i Noregs tropp til VM i handball 2011 i Brasil. 18. desember 2011 vart ho verdsmeister med Noreg då det vart siger 32-24 over Frankrike i finalekampen i Sao Paulo, Kurtović skåra fire av dei norske måla.

Under OL 2012 i London var ho med då Noreg sikra seg OL-gull med finalesiger 26-23 over Montenegro.

### Merittar
*VM 2011: Gullmedalje etter 32–24 mot Frankrike
*OL 2012: Gullmedalje etter 26–23 over Montenegro
*VM 2015: Gullmedalje etter 31–23 mot Nederland
*OL 2016: Bronsemedalje etter 36–26 mot Nederland
*EM 2016: Gullmedalje etter 30–29 mot Nederland
*VM 2017: Sølvmedalje etter 21–23 mot Frankrike

## Kjelder

**Denne artikkelen bygger på «[[:de:Amanda Kurtović|Amanda Kurtović]]» frå ,  den 27. juli 2012.*  
 

## Bakgrunnsstoff
*Landskampar
Chris Columbus

**Chris Columbus** () er ein Oscarnominert filmregissør, produsent og manusforfattar frå USA. Columbus hadde sin største suksess med dei to fyrste filmane i Harry Potter-serien, Harry Potter og de vises stein, og Harry Potter og Mysteriekammeret.

## Filmografi

## Bakgrunnsstoff
*Engelsk wikipedia oppgav desse sidene:*
*www.imdb.com: Chris Columbus
*BBC Movies artikkel om Chris Columbus
*Chris Columbus biografi frå *[[The New York Times]]*
*Elementary, My Dear Potter – Young Sherlock Holmes / Harry Potter artikkel

## Kjelder

**Denne artikkelen bygger på «[[:en:Chris Columbus (filmmaker)|Chris Columbus]]» frå ,  den 26. juli 2012.*
Ajía Nápa

**Ajía Nápa** (gresk Αγία Νάπα, tyrkisk *Aynapa*) er ein by på Kypros og ein kommune i distriktet Ammókhostos i Republikken Kypros.

Ved folketeljinga i 2021 hadde kommunen 4&nbsp;716 innbyggjarar, mot 3&nbsp;212 innbyggjarar i 2011.

## Turisme

Ajía Nápa er ein av dei mest kjende turiststadene i landet. Før den tyrkiske invasjonen i 1974 var Ammókhostos (Famagusta) og Kerýnia dei to store feriebyane på øya. I åra etterpå blei turistindustrien bygd ut i området ved Ajía Nápa. Før 1974 var Ajía Nápa ein liten fiskarlandsby med nokre hundre innbyggjarar bygd rundt eit venetiansk kloster. Ajía Nápa ligg på søraustkysten av Kypros, og er kjend for sitt hektiske natteliv om sommaren. Mykje tydar på at byen også eksisterte i romersk tid. Ein finn mellom anna restar etter ein akvedukt. Namnet Ajía Nápa tyder 'Den heilage skogen i dalen'. Hovudgata Makarios III-avenyen går gjennom heile byen og ned til hamna. Her ligg dei fleste serveringsstadene og butikkane. Midt i byen ligg torget – Seferis-plassen. Sentrum i byen er fiskehamna. Her ligg det ei rekkje tavernaer.

## Kjelder

**Delar av denne artikkelen byggjer på «[[:nb:Agia Napa|Agia Napa]]» frå ,  den 27. juli 2012.* 
 

; Referansar
Camilla Herrem

**Camilla Herrem** () er ein norsk handballspelar som sidan 2017 seplar på Sola HK. Ho har vunne fem EM-gull, tre VM-gull og to OL-gull med Noreg i åra 2008-24. Herrem er venstrekant-spelar. Perioden 2006-24 deltok ho i 318 landskampar for Noreg og skåra 916 mål.

## Aktiv

Herrem spela for toppserieklubben Sola HK frå 2001 til desember 2005. Sidan januar 2006 har ho spela på Byåsen, eitt av dei aller beste klubblaga i norsk kvinnehandball i perioden. I 2007 var ho med då Byåsen tapte finalane i den europeiske cupvinnarcupen mot Oltchim Valcea frå Romania, etter 24-30 heime og 29-29 borte. Her spela ho på lag med Tonje Nøstvold, Gøril Snorroeggen, Marit Malm Frafjord, Vigdis Hårsaker, Ida Alstad og Kari Aalvik Grimsbø.

Herrem debuterte på det norske landslaget 5. april 2006 mot Sverige og skåra tre mål. Ho var aktuell for meisterskapstroppa til både VM i handball 2007 og til sommar-OL 2008 i Kina, men kom ikkje med i korkje. EM i handball 2008 i Makedonia i desember vart hennar meisterskapsdebut. Herrem skåra eitt mål i finalekampen mellom Noreg og Spania, ein kamp som enda med at Noreg vart europameister etter 34-21-siger. Under VM i handball 2009, der Noreg tok bronsen, vart Herrem teken ut på «allstar»-laget som beste venstreving. Både i 2010 og 2011 var ho med på norske meisterskapstriumfar. I 2010 vart Noreg europameistrar etter finalesiger over Sverige, og året etter vann Noreg VM-finalen i Sao Paulo med 32-24 over Frankrike.

Under OL 2012 i London var Herrem med å vinne OL-gull, då Noreg vann 26-23 over Montenegro i finalen.

### Merittar landslag
*EM 2008: Gullmedalje etter 34–21 mot Spania
*VM 2009:  Bronsemedalje etter 26–21 mot Spania
*EM 2010: Gullmedalje etter 25–20 mot Sverige
*VM 2011: Gullmedalje etter 32–24 mot Frankrike
*OL 2012: Gullmedalje etter 26–23 over Montenegro
*EM 2012: Sølvmedalje etter 31–34 mot Montenegro
*VM 2013: Nr 5 med Noreg
*EM 2014: Gullmedalje etter 28–25 mot Spania
*VM 2015: Gullmedalje etter 31–23 mot Nederland
*OL 2016: Bronsemedalje etter 36–26 mot Nederland
*EM 2016: Gullmedalje etter 30–29 mot Nederland
*VM 2017: Sølvmedalje etter 21–23 mot Frankrike
*EM 2018: Nr 5 etter 38–29 mot Sverige
*VM 2019: Nr 4 etter 28–33 mot Russland
*EM 2020: Gullmedalje etter 22–20 mot Frankrike
*OL i 2021: Bronsemedalje etter 36–19 mot Sverige
*VM 2021: Gullmedalje etter 29–22 mot Frankrike
*VM 2023: Sølvmedalje etter 28–31 mot Frankrike
*OL 2024: Gullmedalje etter 29–21 mot Frankrike
*EM 2024: Gullmedalje etter 31–23 mot Danmark

## Kjelder

**Denne artikkelen bygger på «[[:nb:Camilla Herrem|Camilla Herrem]]» frå ,  den 27. juli 2012.*  

## Bakgrunnsstoff
*Handballforbundet